wannaphong/clean_thaiwikipedia huggingface dataset:
# ชุดตัวอักษรโนไก
อักษรโนไกเป็นรูปเขียนที่ใช้เขียนภาษาโนไก โดยมีการเปลี่ยนอักษรมาหลายครั้ง ปัจจุบันอักษรโนไกใช้รูปอักษรซีริลลิก ประวัติรูปเขียนโนไกแบ่งออกเป็น 4 ขั้น:

 ก่อนคริสต์ทศวรรษ 1920 — ไม่มีรูปเขียน โดยใช้เคียปชักและ/หรือชากาทายแทนด้วยอักษรเปอร์เซีย-อาหรับ
 1926-1928 — อักษรอาหรับมาตรฐานเฉพาะสำหรับภาษาโนไก
 1928—1938 — รูปเขียนอิงจากอักษรละติน
 ตั้งแต่ ค.ศ. 1938 — รูปเขียนอิงจากอักษรซีริลลิก

 อักษรอาหรับ 
ก่อนหน้าช่วงกลางคริสต์ทศวรรษ 1920 ชุดตัวอักษรอาหรับถูกใช้งานอย่างจำกัดมากในภาษาโนไก อักษรโนไกประเภทนี้ประกอบด้วยอักษรอาหรับ และอักษรที่ใช้เฉพาะเสียงในภาษาโนไกคือ
ڭ, ۉ, وَ, پ, ى‍؜, گ, ‍ىُ‍؜ ใน ค.ศ. 1926 มีการปฏิรูปอักษรโนไกที่อิงอาหรับเพื่อให้ใกล้เคียงกับเสียงของโนไก ในช่วง ค.ศ. 1926–1928 มีหนังสือที่ตีพิมพ์ในชุดตัวอักษรอาหรับเพียง 11 เล่ม

 อักษรละติน 
ใน ค.ศ. 1928 ภายใต้กรอบโครงการการทำให้เป็นอักษรละตินของโซเวียต ชุดตัวอักษรโนไกจึงสร้างขึ้นตามแบบละติน ผู้เขียนคือ  ครูในโรงเรียนมัธยม Achikulak ตัวอักษรที่ใช้ได้แก่: 
 A a В в Ç ç D d E e Ə ə F f G g Ƣ ƣ I i K k L l M m N n Ꞑ ꞑ O o Ɵ ɵ P p Q q R r S s Ş ş T t U u Y y J j Ь ь Z z V v

ใน ค.ศ. 1936 ชุดตัวอักษรโนไกกลายเป็นรูปแบบดังนี้:

 A a B в C c D d E e F f G g Ƣ ƣ I i J j K k L l M m N n Ꞑ ꞑ O o Ө ө P p Q q R r S s Ş ş Ꞩ ꞩ T t U u V v X x Y y Z z Ƶ ƶ Ь ь

 อักษรซีริลลิก 
 А а Аь аь Б б В в Г г Д д Е е Ё ё Ж ж З з И и Й й К к Л л М м Н н Нъ нъ О о Оь оь П п Р р С с Т т У у Уь уь Ф ф Х х Ц ц Ч ч Ш ш Щ щ Ъ ъ Ы ы Ь ь Э э Ю ю Я я

 ตารางเทียบอักษร 
 ซีริลลิก  ยางาลิฟ  อักษรเตอร์กิกสามัญ  KNAB 1995  สัทอักษรสากล  หมายเหตุ А а  A a  A a  A a    Аь Аь  Ə ə  Ä ä  Ä ä    Б б  B в  B b  B b    В в  V v  V v, W w  W w  ,   สำหรับเสียง /v/ พบเฉพาะในคำยืมภาษารัสเซีย Г г  G g  G g  G g    (Гъ гъ)  Ƣ ƣ  G g, Ğ ğ  G g    Д д  D d  D d  D d    Е е  E e, (Je je)  Ye ye  E e, Je je    Ё ё  (Jo jo)  Yo yo  Ë ë    พบเฉพาะในคำยืมภาษารัสเซีย Ж ж  Ƶ ƶ  J j  Ž ž    (Дж дж)  Ç ç  C c  Ž ž    З з  Z z  Z z  Z z    И и  I i, I̡ ı̡  İ i  I i   Й й  J j  Y y  J j    К к  K k  K k  K k    (Къ къ)  Q q  Q q  K k    Л л  L l  L l  L l    М м  M m  M m  M m    Н н  N n  N n  N n    Нъ нъ  Ꞑ ꞑ  Ñ ñ  Ŋ ŋ    О о  O o  O o  O o    Оь оь  Ө ө  Ö ö  Ö ö    П п  P p  P p  P p    Р р  R r  R r  R r    С с  S s  S s  S s    Т т  T t  T t  T t    У у  U u  U u  U u    Уь уь  Y y  Ü ü  Ü ü    Ф ф  F f  F f  F f    พบเฉพาะในคำยืมภาษารัสเซีย Х х  X x, H h  H h  H h    Ц ц  Ꞩ ꞩ  Ts ts  C c    พบเฉพาะในคำยืมภาษารัสเซีย Ч ч  C c  Ç ç  Č č    พบเฉพาะในคำยืมภาษารัสเซีย Ш ш  Ş ş  Ş ş  Š š    Щ щ  —  Şç şç  Šč šč    พบเฉพาะในคำยืมภาษารัสเซีย Ъ ъ  '  ”  ”    พบเฉพาะในทวิอักษร (нъ) และคำยืมภาษารัสเซีย Ы ы  Ь ь  I ı  Y y    Ь ь  —  ’  ’    พบเฉพาะในทวิอักษร (аь, оь, уь) และคำยืมภาษารัสเซีย Э э  E e  E e  È è, E e    Ю ю  (Ju ju)  Yu yu  Ju ju    พบเฉพาะในคำยืมภาษารัสเซีย Я я  (Ja ja)  Ya ya  Ja ja    พบเฉพาะในคำยืมภาษารัสเซีย
# ภาษารูตุล
รูตุล หรือ รูตูเลียน เป็นภาษาที่พูดโดยชาวรูตุล กลุ่มชาติพันธุ์ในสาธารณรัฐดาเกสถาน (ประเทศรัสเซีย) และพื้นที่บางส่วนของอาเซอร์ไบจาน มีผู้พูดในดาเกสถาน 30,000 คน (สำมะโน ค.ศ. 2010) และ 17,000 คน (ไม่ทราบวันที่) ในอาเซอร์ไบจาน คำว่า รูตุล มาจากชื่อหมู่บ้านดาเกสถานที่มีผู้พูดภาษานี้เป็นภาษาส่วนใหญ่ ETHEO: Rutul Language

รูตุลเป็นภาษาใกล้สูญในประเทศรัสเซียPublished in: Encyclopedia of the world’s endangered languages. Edited by Christopher Moseley. London & New York: Routledge, 2007. 211–280. และแผนที่ชุดภาษาใกล้สูญของโลก (2010) ของยูเนสโกจัดให้ภาษารูตุลเป็น"ภาษาที่ใกล้สูญอย่างแน่นอน"UNESCO Interactive Atlas of the World’s Languages in Danger 

การจัดอันดับ
รูตุลจัดให้อยู่ในกลุ่มเลซกิกในตระกูลภาษาคอเคซัสตะวันออกเฉียงเหนือ ชาวรูตุลเรียกภาษาตนเองว่า 

 ภาษาใกล้ชิด 
ในบรรดาภาษาที่อยู่ในกลุ่มเลซกิก ภาษาที่ใกล้ชิดกับภาษารูตุลที่สุดคือ Tsakhur นอกจากสองภาษานี้ ยังมีอีก 7 ภาษาที่อยู่ในกลุ่มภาษาเดียวกัน ได้แก่: Lezgian, Tabasaran, Aghul, Budukh, Kryts, Udi และ Archi
# รองประธานคณะกรรมาธิการสามัญประจำสภาประชาชนแห่งชาติ
รองประธานคณะกรรมาธิการสามัญประจำสภาประชาชนแห่งชาติ  เป็นรองประธานคณะกรรมาธิการสามัญประจำสภาประชาชนแห่งชาติ มีหน้าที่รับผิดชอบการช่วยเหลือการปฏิบัติงานของประธาน

รองประธานได้รับการเสนอชื่ออย่างเป็นทางการโดยคณะผู้บริหารสูงสุดสภาประชาชนแห่งชาติในระหว่างสมัยประชุมและได้รับการอนุมัติจากคณะผู้แทนสภาประชาชนแห่งชาติ แต่ในความเป็นจริงแล้วพวกเขาได้รับการเลือกภายในพรรคคอมมิวนิสต์จีนที่ปกครองประเทศ ประธาน รองประธาน และเลขาธิการของคณะกรรมาธิการสามัญประจำสภาประชาชนแห่งชาติรวมกันประกอบเป็นคณะประธาน ประธานสามารถมอบหมายอำนาจบางส่วนของตนให้รองประธานปฏิบัติแทนได้ ในกรณีที่ประธานไม่สามารถปฏิบัติหน้าที่ คณะกรรมาธิการสามัญประจำสภาประชาชนแห่งชาติจะเลือกรองประธานคนใดคนหนึ่งเป็นการชั่วคราวจนกว่าประธานจะสามารถกลับมาปฏิบัติหน้าที่หรือสภาประชาชนแห่งชาติจะเลือกประธานคนใหม่ ตั้งแต่ ค.ศ. 1982 เป็นต้นมา รองประธานได้รับการแต่งตั้งให้ดำรงตำแหน่งวาระละ 5 ปีและไม่สามารถดำรงตำแหน่งเกินสองวาระ

 รายนามผู้ดำรงตำแหน่ง 
 ปัจจุบัน 
 ชื่อ(เกิด)เชื้อชาติชื่อจีน ภาพ เพศ เชื้อชาติ พรรคการเมืองตำแหน่ง เริ่มวาระ ระยะเวลา สภาประชาชนแห่งชาติ ชุดที่ ตำแหน่งอื่น ๆ ที่ดำรงระหว่างนี้ หลี่ หงจง(เกิด 1966)李鸿忠 80px ชาย ฮั่น พรรคคอมมิวนิสต์จีน 10 มีนาคม 2023  14 หวัง ตงหมิง(เกิด 1956)王东明 80px ชาย ฮั่น พรรคคอมมิวนิสต์จีน 17 มีนาคม 2018  13, 14 ประธานสหพันธ์สหภาพแรงงานแห่งประเทศจีน (2018–) เซี่ยว เจี๋ย(เกิด 1957)肖捷 80px ชาย ฮั่น พรรคคอมมิวนิสต์จีน 10 มีนาคม 2023  14 เจิ้ง เจี้ยนปัง(เกิด 1957)郑建邦 80px ชาย ฮั่น คณะกรรมาธิการปฏิวัติก๊กมินตั๋งแห่งประเทศจีนประธาน2022– 10 มีนาคม 2023  14 ติง จ้งหลี่(เกิด 1957)丁仲礼 80px ชาย ฮั่น สันนิบาตประชาธิปไตยแห่งประเทศจีนประธาน2017– 17 มีนาคม 2018  13, 14 รองประธาา สถาบันวิทยาศาสตร์จีน;ประธานมหาวิทยาลัยสถาบันวิทยาศาสตร์จีน ห่าว หมิงจิน(เกิด 1956)郝明金 80px ชาย ฮั่น สมาคมสร้างชาติประชาธิปไตยแห่งประเทศจีนประธาน2017– 17 มีนาคม 2018  13, 14 ไช่ ต๋าเฟิง(เกิด 1960)蔡达峰 80px ชาย ฮั่น สมาคมส่งเสริมประชาธิปไตยแห่งประเทศจีนประธาน2017– 17 มีนาคม 2018  13, 14 เหอ เหวย์(เกิด 1955)何维 80px ชาย ฮั่น พรรคประชาธิปไตย เกษตรกร และกรรมกรแห่งประเทศจีนประธาน2022– 10 มีนาคม 2023  14 อู๋ เหวย์หฺวา(เกิด 1956)武维华 80px ชาย ฮั่น สมาคมจิ่วซานประธาน2017– 17 มีนาคม 2018  13, 14 เถี่ย หนิง(เกิด 1957)铁凝 80px หญิง ฮั่น พรรคคอมมิวนิสต์จีน 10 มีนาคม 2023  14 เผิง ชิงหฺวา(เกิด 1957)彭清华 80px ชาย ฮั่น พรรคคอมมิวนิสต์จีน 10 มีนาคม 2023  14 จิง ชิ่งเหว่ย์(เกิด 1961)张庆伟 80px ชาย ฮั่น พรรคคอมมิวนิสต์จีน 10 มีนาคม 2023  14 โลซัง จามจัน(เกิด 1957)洛桑江村 80px ชาย ทิเบต พรรคคอมมิวนิสต์จีน 10 มีนาคม 2023  14 (เกิด 1953)雪克来提·扎克尔 80px ชาย อุยกูร์ พรรคคอมมิวนิสต์จีน 10 มีนาคม 2023  14

 อดีต
# เลื่อย
เลื่อย เป็นเครื่องมือชนิดหนึ่งที่ประกอบด้วยใบเลื่อย ลวด หรือโซ่ ใช้สำหรับตัดวัสดุ 

มนุษย์เริ่มใช้เลื่อยจากวัสดุที่มีลักษณะหยัก และเมื่อมนุษย์เรียนรู้วิธีใช้เหล็ก ก็กลายมาเป็นวัสดุที่นิยมใช้ทำใบเลื่อยทุกประเภท มีเลื่อยมือและเลื่อยไฟฟ้าหลายประเภท รวมถึงใบเลื่อยหลายประเภท

เลื่อยใช้ในการตัดวัสดุ โดยเฉพาะไม้ แต่บางครั้งก็เป็นโลหะหรือหิน
หมวดหมู่:เลื่อย
# เลื่อยโซ่
เลื่อยโซ่  (หรือ chain saw) คือ เลื่อยที่ใช้พลังงานขับเคลื่อนสามารถพกพาไปไหนได้ มีที่ตัดเป็นชุดฟันเลื่อยที่ติดอยู่กับโซ่หมุนที่ขับเคลื่อนไปตามแถบนำทาง

เลื่อยโซ่สมัยใหม่มักใช้พลังงานจากน้ำมันเบนซินหรือไฟฟ้า และใช้ในกิจกรรมต่าง ๆ เช่น การโค่นต้นไม้ ตัดแต่งกิ่ง ตัดแต่งกิ่ง ตัดแนวกันไฟในการดับเพลิงป่า ตัดฟืน ยังมีเลื่อยสำหรับตัดคอนกรีตและตัดน้ำแข็ง เลื่อยโซ่สมัยใหม่นำมาใช้ครั้งแรกในการผ่าตัด โดยมีการจดสิทธิบัตรเลื่อยโซ่สำหรับไม้ในช่วงปลายคริสต์ศตวรรษที่ 19
# จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
การเลือกตั้งสมาชิกสภาผู้แทนราษฎรจังหวัดกาฬสินธุ์ กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2495 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๑. กองเลือกตั้ง ส่วนการทะเบียนและเลือกตั้ง กรมมหาดไทย. 2501

 ภาพรวม 

 ผลการเลือกตั้ง
# งาช้าง
งา  เป็นวัสดุสีขาที่แข็งที่ได้มาจากอวัยวะสัตว์ที่เรียกว่า งา (โดยทั่วไปคือช้าง จึงเรียก งาช้าง) รวมถึงฟันของสัตว์ซึ่งประกอบด้วยเนื้อฟันเป็นหลัก ซึ่งเป็นโครงสร้างทางกายภาพอย่างหนึ่งของฟันและงา โครงสร้างทางเคมีของฟันและงาของสัตว์เลี้ยงลูกด้วยนมนั้นเหมือนกันไม่ว่าจะมีต้นกำเนิดมาจากสายพันธุ์ใดก็ตาม แต่งาช้างมีโครงสร้างที่เป็นคอลลาเจนที่มีแร่ธาตุ การค้าฟันและงาบางชนิดนอกเหนือจากช้างนั้นได้รับการยอมรับและแพร่หลาย ดังนั้นคำว่า "งา" (ivory) จึงสามารถใช้เรียกได้ทั้งฟันหรืองาของสัตว์เลี้ยงลูกด้วยนม และเพื่อการค้า มีขนาดใหญ่พอที่จะแกะสลักหรือ เจียรได้
# นางร้ายมือใหม่ เป็นกำลังใจให้ด้วยนะเจ้าคะ
เป็นซีรีส์ไลต์โนเวลญี่ปุ่นที่เขียนโดยซัทสึกิ นากามูระ ซีรีส์นี้เริ่มต้นเผยแพร่ที่เว็บไซต์โชเซ็ตสึกะ นิ นาโรในเดือนกรกฎาคม พ.ศ. 2563 ก่อนที่จะได้รับการตีพิมพ์พร้อมภาพประกอบที่วาดโดยยูกิคานะโดยอิจิจินชะ เริ่มในเดือนธันวาคม พ.ศ. 2563 การดัดแปลงเป็นมังงะที่วาดภาพประกอบโดยเอย์ โอฮิสึจิ เริ่มลงพิมพ์เป็นตอนลงในนิตยสารคอมิกส์ ซีโร่ ซัม รายเดือนในเดือนเดียวกัน ได้รับการประกาศซีรีส์อนิเมะโทรทัศน์ที่ผลิตโดยสตูดิโอโดงาโกโบ

 สื่อ 
 ไลต์โนเวล 
ซีรีส์นี้เขียนโดยซัทสึกิ นากามูระ และเริ่มเผยแพร่บนเว็บไซต์โชเซ็ตสึกะ นิ นาโรเมื่อวันที่ 15 กรกฎาคม พ.ศ. 2563 ต่อมาซีรีส์นี้ถูกนำมาตีพิมพ์โดยอิจิจินชะ ซึ่งได้เริ่มเผยแพร่ซีรีส์นี้ในรูปแบบการพิมพ์พร้อมภาพประกอบที่วาดโดยยูกิคานะ เมื่อวันที่ 28 ธันวาคม พ.ศ. 2563 ในเดือนเมษายน พ.ศ. 2568 ได้มีการวางจำหน่ายไปแล้วจำนวน 10 เล่ม

 จำนวนเล่ม 

 มังงะ 
การดัดแปลงเป็นมังงะที่วาดโดยเอย์ โอฮิสึจิ เริ่มตีพิมพ์เป็นตอนในนิตยสารคอมิกส์ ซีโร่ ซัม รายเดือนของอิจิจินชะ เมื่อวันที่ 28 ธันวาคม พ.ศ. 2563 ณ เดือนกุมภาพันธ์ พ.ศ. 2568 ตอนต่าง ๆ ในซีรีส์ได้ถูกรวบรวมตีพิมพ์เป็นเล่ม (ทังโกบง) จำนวน 8 เล่ม สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 19 มีนาคม พ.ศ. 2567

 จำนวนเล่ม 

 อนิเมะ 
มีการประกาศสร้างอนิเมะซีรีส์ทางโทรทัศน์เมื่อวันที่ 17 มีนาคม พ.ศ. 2568 โดยซีรีส์ดังกล่าวจะผลิตโดยสตูดิโอโดงาโกโบ และกำกับโดย มิซึเอะ ยามาซากิ โดยมี โยชิโกะ นากามูระ รับหน้าที่เขียนบท และ อาอิ คิกูจิ ออกแบบตัวละคร

 ผลตอบรับ 
นอกจากชินยะ เอเกียว คุจิราเท: โกเซ็น 0-จิ โนะ นโปลิตันของจิน คิซึกิแล้ว ซีรีส์นี้ยังชนะรางวัลใหญ่ในประเภทไลต์โนเวลในงาน "Minna ga Erabu!! Denshi Comic Taishō 2023" ของ ในปี พ.ศ. 2566 อีกด้วย ซีรีส์นี้มียอดจำหน่ายไปแล้ว 3 ล้านชุด

ในรางวัลมังงะถัดไป ประจำปี พ.ศ. 2565 มังงะเรื่องนี้ติดอันดับที่ 7 ในประเภทสิ่งพิมพ์ ในคู่มือโคโนะ มังงะ งะ ซูโงอิ! ฉบับปี พ.ศ. 2566 ซีรีส์นี้ได้ติดอันดับที่ 17 ในรายชื่อมังงะยอดนิยมสำหรับผู้อ่านหญิง

 หมายเหตุ
# พระราชวังเสียนหยาง
thumb|แบบจำลองซากทางโบราณคดีของพระราชวังเสียนหยางที่ 1

พระราชวังเสียนหยาง (咸陽宮) ตั้งอยู่ใน (รัฐฉิน) เมืองเสียนหยาง (咸陽) ปัจจุบันอยู่ห่างจากเสียนหยาง มณฑลส่านซี ไปทางทิศตะวันออก 15 กิโลเมตร (9 ไมล์) เป็นพระราชวังของรัฐฉินก่อนการรวมประเทศจีน และกลายเป็นพระราชวังของจักรพรรดิฉินที่ 1 เมื่อจีนรวมเป็นหนึ่งเดียว

พระราชวังแห่งนี้เป็นอาคารแบบขั้นบันไดที่ซับซ้อนและมีภาพจิตรกรรมฝาผนังที่ประณีตอยู่ภายใน มีการค้นพบสามแห่ง ได้แก่ พระราชวังเสียนหยางที่ 1 พระราชวังเสียนหยางที่ 2 และพระราชวังเสียนหยางที่ 3

พระราชวังถูกเผาทำลายโดย เซี่ยงอวี่ หลังการล่มสลายของราชวงศ์ฉิน 

จักรพรรดิฉินที่ 1 ได้เริ่มก่อสร้างพระราชวังแห่งที่สองเพื่อทดแทนพระราชวังเสียนหยาง คือ พระราชวังเออผาง (阿房宮 - มีความหมายว่า "พระราชวังบนเนินเขา") ซึ่งตั้งอยู่ทางทิศใต้ของ (รัฐฉิน) เมืองเสียนหยาง 20 กิโลเมตร (12 ไมล์) หรือปัจจุบันอยู่ห่างจากซีอาน (西安) ไปทางตะวันตก 15 กิโลเมตร (9 ไมล์) คาดว่าพระราชวังอาจยังสร้างไม่เสร็จสมบูรณ์ก่อนการล่มสลายของราชวงศ์ฉิน
# จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
การเลือกตั้งสมาชิกสภาผู้แทนราษฎรจังหวัดกาฬสินธุ์ ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๒. กองเลือกตั้ง ส่วนการทะเบียนและเลือกตั้ง กรมมหาดไทย. 2502

 ภาพรวม 

 ผลการเลือกตั้ง 

 การเลือกตั้งเพิ่มเติม 30 มีนาคม พ.ศ. 2501 

หลังจากการเลือกตั้งทั่วไปในเดือนธันวาคม พ.ศ. 2500 ก็ได้มีพระราชกฤษฎีกาให้เลือกตั้งสมาชิกสภาผู้แทนราษฎรประเภทที่ 1 เพิ่มขึ้นเท่าจำนวนสมาชิกสภาผู้แทนราษฎรประเภทที่ 2 พ.ศ. 2501ประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรประเภทที่ ๑ เพิ่มแทนประเภทที่ ๒ ใน 5 จังหวัด ได้แก่ จังหวัดพระนคร, จังหวัดธนบุรี, จังหวัดกาฬสินธุ์, จังหวัดร้อยเอ็ด และ จังหวัดอุบลราชธานี กำหนดให้มีขึ้นในวันที่ 30 มีนาคม พ.ศ. 2501 โดยจังหวัดกาฬสินธุ์ แบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรเพิ่มอีก 3 คน แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

 ภาพรวม 

 ผลการเลือกตั้ง
# ลวน (นักร้อง)
อันเนอ แอดวีฌ มารีอา แปเชร์ต (เกิด 26 พฤศจิกายน ค.ศ. 1996) หรือชื่อในวงการ ลวน เอเมรา  หรือ ลวน เป็นนักร้องและนักแสดงชาวฝรั่งเศส ในฝรั่งเศส เธอเป็นที่รู้จักจากการเป็นผู้เข้ารอบรองชนะเลิศในรายการ เดอะวอยซ์: ลาปลุสแบลวัว ฤดูกาลที่สองและเป็นที่รู้จักในระดับนานาชาติจากบทบาทของเธอในภาพยนตร์เรื่อง ลาฟามีย์เบลีแยร์ ในปี 2014 ซึ่งทำให้เธอได้รับรางวัลเซซาร์อะวอร์ดสาขานักแสดงหญิงที่มีมีแนวโน้มดีที่สุดเธอจะเป็นตัวแทนของในการประกวดเพลงยูโรวิชันปี 2025 ด้วยเพลง "มาม็อง"

 ชีวิตช่วงต้น 
อันเนอ แปเชร์ตเกิดเมื่อวันที่ 26 พฤศจิกายน ค.ศ. 1996 ที่แซ็งต์-กาทรีน เธอเติบโตในจังหวัดปาดกาแลของฝรั่งเศส โดยมีพี่สาวสี่คนและพี่ชายคนเดียว พ่อของเธอชื่อ ฌ็อง-ปิแอร์ เปชเชิร์ต ชาวฝรั่งเศสเชื้อสายโปแลนด์-เยอรมัน ส่วนแม่ของเธอคือ อิซาเบล ปินโต ดอส ซานโตส เป็นลูกครึ่งบราซิล-โปรตุเกส

ในปี 2008 เธอได้เข้าร่วมในรายการแข่งขันดนตรีของฝรั่งเศส เอกอลเดสตาร์ส ซึ่งออกอากาศทางช่องไดเรก 8

ลูอาน ซึ่งได้รับการวินิจฉัยว่าเป็นโรคสมาธิสั้น เมื่ออายุได้ 8 ขวบLouane sur NRJ ได้เล่าว่าพ่อแม่ของเธอได้ลงโทษเธออยู่บ่อยครั้งจากอาการสมาธิสั้นของเธอ แต่เธอก็ได้เรียนรู้อะไรมากมายเกี่ยวกับการฝึกวินัยจากพวกเขา และพวกเขาก็ปฏิบัติกับเธอด้วยความรักเสมอ 

ลวนสูญเสียพ่อและแม่ของเธอทั้งคู่ในช่วงวัยรุ่น เธอขับร้องเพลง "อิแมจิน" อุทิศให้กับพ่อของเธอซึ่งเสียชีวิตไปเพียงสามเดือนก่อนที่เธอจะปรากฏตัวในรายการ เดอะวอยซ์ และแม่ของเธอเสียชีวิตในปี 2014 หลังจากป่วยเป็นเวลานาน

 ชีวิตส่วนตัว 
ลวนมีความสัมพันธ์กับ ในเดือนมีนาคม ค.ศ. 2020 เธอให้กำเนิดลูกสาวชื่อ "เอสเม"

 ผลงานเพลง 

ชามเบรดูเซอ (ค.ศ. 2015)
ลวน (ค.ศ. 2017)
ฌออีเดวีวร์ (ค.ศ. 2020)
เซนติเมนต์ (ค.ศ. 2022)
โซโล (ค.ศ. 2024)
# ฟรีดอม (เพลงมารีอัม เชงเกลีอา)
"ฟรีดอม"  เป็นเพลงโดยมารีอัม เชงเกลีอา นักร้องชาวจอร์เจีย ซึ่งประพันธ์ขึ้นโดยบูกา การ์โตเซียและเคติ กาบิเซียนี เพลงนี้วางจำหน่ายเมื่อ 14 มีนาคม ค.ศ. 2025 และจะเป็นตัวแทนของในปีการประกวดเพลงยูโรวิชันปี 2025

 การพัฒนา 
สำหรับ "ฟรีดอม" เคติ กาบิเซียนีเป็นผู้ประพันธ์ดนตรีและบูกา การ์โตเซียเป็นผู้ประพันธ์เนื้อร้อง เนื้อเพลงสื่อถึงความหวังและความมุ่งมั่น มอบความศรัทธาในเส้นทางข้างหน้า ภาพของท้องฟ้าสีฟ้าไร้เมฆ และท้องทะเลที่สงบแต่มีพายุยิ่งทำให้ความรู้สึกซาบซึ้งยิ่งขึ้น เนื้อเพลงเน้นย้ำถึงความรักที่บริสุทธิ์และไม่สั่นคลอนต่ออิสรภาพและบ้านเกิดเมืองนอน

 มิวสิกวิดีโอ 
มิวสิควิดีโอเพลงนี้กำกับโดยคาคา บุคราชวิลี พร้อมด้วยการกำกับศิลป์โดยชาโก โปเปียชวิลี และนิโน ซูไลอา และได้เปิดตัวพร้อมกับการประกาศผลผู้เข้าประกวดผ่านทางช่องยูทูบของการประกวดเพลงยูโรวิชัน

 การประกวดเพลงยูโรวิชันปี 2025 

การคัดเลือกภายใน
เมื่อวันที่ 14 มีนาคม 2025 จีพีบีประกาศว่าเพลง "ฟรีดอม" มารีอัม เชงเกลีอาจะเป็นตัวแทนของประเทศในการประกวดเพลงยูโรวิชันปี 2025 ก่อนหน้านี้เชงเกลีอาเคยพยายามเป็นตัวแทนของในการประกวดปี 2020 โดยได้อันดับที่หกในรายการแข่งขันร้องเพลงเรียลลิตีทีวีและการคัดเลือกศิลปิน จอร์เจียนไอดอล ฤดูกาลที่ 9 เพลงนี้ได้รับการคัดเลือกจากผลงาน 18 เพลงที่จีพีบีรับสมัครเข้ามา โดยยังมีอีก 20 เพลงที่ส่งมาโดยผู้ประพันธ์เพลงชาวต่างชาติด้วย

 ในยูโรวิชัน 
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 จอร์เจียได้รับการจับฉลากให้เข้าแข่งขันในรอบรองชนะเลิศที่สอง โดยทำการแสดงในช่วงครึ่งหลังของการแสดง
# พระราชวังเออผาง
พระราชวังเออผาง เป็นพระราชวังแห่งหนึ่งของจีนที่สร้างขึ้นในรัชสมัยของจิ๋นซีฮ่องเต้ จักรพรรดิพระองค์แรกของจีนและผู้ก่อตั้งราชวงศ์ฉิน พระราชวังแห่งนี้ตั้งอยู่ทางทิศตะวันตกของซีอาน มณฑลส่านซี นักโบราณคดีเชื่อว่าเพียงโถงด้านหน้าของพระราชวังเท่านั้นที่สร้างเสร็จก่อนที่เมืองหลวงจะถูกเผาทำลายในปี 206 ก่อนคริสตศักราชhttp://english.people.com.cn/200412/28/eng20041228_168965.html Epang Palace Legends Blasted

 โบราณคดี 

ที่ตั้งที่แน่ชัดของพระราชวังเออผางไม่ได้รับการบันทึกไว้ในฉื่อจี้ของซือหม่าเชียน อย่างไรก็ตาม มีข้อสันนิษฐานหลายประการปรากฏในตำราต่าง ๆ แหล่งโบราณคดีของพระราชวังถูกค้นพบครั้งแรกในปี ค.ศ. 1923 จากรายงานในท้องถิ่น แต่การศึกษาต้องหยุดชะงักลงเนื่องจากสงครามโลกครั้งที่สอง และสงครามกลางเมืองจีน ต่อมา ซู ปิงฉี และ เหอ ฉือซิง สามารถยืนยันตำแหน่งของแหล่งโบราณคดีได้ หลังจากการขุดค้นเป็นเวลาหลายทศวรรษ นักโบราณคดีพบว่ามีความเป็นไปได้ว่าสร้างเสร็จเพียงหอด้านหน้าเท่านั้น ซึ่งขัดแย้งกับบันทึกทางวรรณกรรมที่กล่าวถึงความหรูหราของพระราชวัง นอกจากนี้ยังมีข้อสันนิษฐานว่าในช่วงแรกอาจมีเพียงกำแพงบางส่วนที่สร้างขึ้นบนฐานดินอัดแน่น

ตั้งแต่ปี ค.ศ. 1961 แหล่งโบราณคดีแห่งนี้ได้รับการขึ้นทะเบียนเป็นแหล่งโบราณสถานและวัฒนธรรมสำคัญระดับประเทศของจีน (1-151)
# แผ่นท้องฟ้าเนบรา
แผ่นท้องฟ้าเนบรา (,) เป็นแผ่นสัมฤทธิ์ที่มีเส้นผ่านศูนย์กลางประมาณ  และมีน้ำหนัก  มีรอยคร่ำสีเขียวแกมน้ำเงินและฝังด้วยสัญลักษณ์ที่ทำจากทองคำ สัญลักษณ์เหล่านี้โดยทั่วไปมักตีความว่าเป็นดวงอาทิตย์หรือจันทร์เพ็ญ, จันทร์เสี้ยว และดวงดาว รวมถึงกระจุกดาว 7 ดวงซึ่งมักตีความอย่างง่าย ๆ ว่าเป็นกระจุกดาวลูกไก่

ส่วนโค้งทองคำ 2 ส่วนที่อยู่ด้านข้างของแผ่นนั้นเชื่อกันว่าเป็นการแสดงมุมระหว่างสองอายัน ปัจจุบันส่วนโค้งหนึ่งหายไป อีกส่วนโค้งหนึ่งที่อยู่ที่ส่วนล่างซึ่งมีเส้นหลายเส้นที่ขนานกันภายในส่วนโค้งนั้น มักตีความว่าเป็นเรือดวงอาทิตย์พร้อมด้วยพายจำนวนมาก แม้ว่านักเขียนบางคนให้ความเห็นว่าอาจแสดงถึงรุ้งกินน้ำ แสงเหนือ, ดาวหาง, หรือเคียว

ในปี ค.ศ. 1999 วัตถุรูปแผ่นนี้ถูกค้นพบโดยพบว่าฝังอยู่บนเนินเขามิทเทิลแบร์ค (Mittelberg) ใกล้กับเมืองเนบรา (Nebra) ในประเทศเยอรมนี นักโบราณคดีประมาณอายุว่าอยู่ประมาณ 1,800-1,600 ปีก่อนคริสตกาล และเชื่อกันว่าเป็นผลงานของอารยธรรมอูเญชิตเซ (Únětice culture) ในยุคสัมฤทธิ์ตอนต้น การวิเคราะห์ทางวิทยาศาสตร์ต่าง ๆ ของวัตถุรูปแผ่นนี้, วัตถุอื่น ๆ ที่ค้นพบพร้อมกับวัตถุรูปแผ่น และตำแหน่งที่ค้นพบ ได้ยืนยันการประมาณอายุว่าเป็นยุคสัมฤทธิ์ตอนต้น

แผ่นท้องฟ้าเนบราเป็นวัตถุที่เก่าแก่ที่สุดในบรรดาวัตถุเท่าที่ทราบจากที่ใด ๆ ในโลกที่แสดงภาพปรากฏการณ์ทางดาราศาสตร์ ในเดือนมิถุนายน ค.ศ. 2013 แผ่นท้องฟ้าเนบราได้รับการขึ้นทะเบียนในทะเบียนความทรงจำแห่งโลกขององค์การยูเนสโก และได้รับการยกย่องว่าเป็น "หนึ่งในสิ่งค้นพบทางโบราณคดีที่สำคัญที่สุดในศตวรรษที่ 20"
# เกาะคอร์ฟู
เกาะคอร์ฟู (Corfu) หรือ เคอร์คีรา ( เป็นเกาะในประเทศกรีซในทะเลไอโอเนียน หมู่เกาะไอโอเนียน มีเมืองสำคัญชื่อ คอร์ฟู ซึ่งมีประชากร 32,095 คน  บนเกาะมีมหาวิทยาลัยไอโอเนียน

เกาะแห่งนี้มีความผูกพันกับประวัติศาสตร์กรีซ ตั้งแต่จุดเริ่มต้นของตำนานเทพเจ้ากรีก และเต็มไปด้วยเหตุการณ์การสู้รบและการพิชิตต่าง ๆ มากมาย เมืองคอร์คีราโบราณเป็นยุทธภูมิของยุทธการไซโบตาซึ่งเป็นตัวเร่งให้กับสงครามเพโลพอนนีเซียน
# พระราชวังเว่ยหยาง
พระราชวังเว่ยหยาง  เป็นพระราชวังหลักของราชวงศ์ฮั่นและราชวงศ์จีนหลายยุค ตั้งอยู่ในนครฉางอาน (ปัจจุบันคือซีอาน) พระราชวังแห่งนี้สร้างขึ้นเมื่อ 200 ปีก่อนคริสตกาล ตามพระราชดำริของจักรพรรดิฮั่นเกาจู่ โดยมีเซียวเหอ อัครมหาเสนาบดีเป็นผู้ดูแลการก่อสร้าง พระราชวังนี้ทำหน้าที่เป็นศูนย์กลางการปกครองและที่ประทับของราชวงศ์ฮั่นตะวันตก, ราชวงศ์ซิน, ราชวงศ์ฮั่นตะวันออก (ในรัชสมัยของพระเจ้าเหี้ยนเต้), ราชวงศ์จิ้นตะวันตก (ในรัชสมัยของจักรพรรดิจิ้นหมิ่น), ราชวงศ์ฮั่น-จ้าว, เฉียนฉิน, เย่าฉิน, ราชวงศ์เว่ยตะวันตก, ราชวงศ์โจวเหนือ และช่วงต้นราชวงศ์สุย 

พระราชวังแห่งนี้ดำรงอยู่จนถึงราชวงศ์ถัง ก่อนที่จะถูกเผาทำลายโดยผู้รุกรานระหว่างทางไปยังนครหลวงฉางอาน พระราชวังเว่ยหยางเป็นพระราชวังที่ใหญ่ที่สุดที่เคยสร้างขึ้นบนโลก โดยมีพื้นที่ 4.8 ตารางกิโลเมตร (1,200 เอเคอร์) ซึ่งมีขนาดใหญ่กว่าพระราชวังต้องห้ามในปัจจุบันถึง 6.7 เท่า หรือใหญ่กว่านครรัฐวาติกันถึง 11 เท่า ปัจจุบันมีสิ่งก่อสร้างหลงเหลืออยู่เพียงเล็กน้อย แหล่งโบราณคดีของพระราชวังแห่งนี้ พร้อมกับแหล่งโบราณคดีอื่น ๆ ตลอดแนวเส้นทางสายไหมฝั่งตะวันออก ได้รับการขึ้นทะเบียนเป็นแหล่งมรดกโลกของยูเนสโกในปี ค.ศ. 2014
# อาร์ค (บอยแบนด์เกาหลีใต้)
อาร์ค (ย่อมาจาก Always Remember the real Connection) เป็นบอยแบนด์สัญชาติเกาหลีใต้ ก่อตั้งและบริหารโดยมิสติคสตอรี ประกอบด้วยสมาชิก 7 คน ได้แก่ ฮย็อนมิน, เคียน, ชเวฮัน, แอนดี้, ริโอโตะ, โดฮา และจีบิน อดีตสมาชิก ซีอู ออกจากวงในเดือนมกราคม ค.ศ. 2025 พวกเขาเดบิวต์เมื่อวันที่ 19 สิงหาคม ค.ศ. 2024 พร้อมกับอีพีชื่อ Ar^c

 ผลงานเพลง 
 อีพี 
+ รายชื่ออีพี พร้อมรายละเอียด แสดงอันดับชาร์ต และยอดขาย ชื่อ รายละเอียด อันดับชาร์ตสูงสุด ยอดขาย เกาหลีใต้ Nu Kidz: Out the Box:  Ar^c วางจำหน่าย: 19 สิงหาคม ค.ศ. 2024
 ค่าย: Mystic Story
 รูปแบบ: CD, ดาวน์โหลดดิจิทัล, สตรีมมิง 10 เกาหลีใต้: 19,204ยอดขายสะสมของ Ar^c"
 
 
 
  Nu Kidz: Out the Box วางจำหน่าย: 18 กุมภาพันธ์ ค.ศ. 2025
 ค่าย: Mystic Story
 รูปแบบ: CD, ดาวน์โหลดดิจิทัล, สตรีมมิง 5 เกาหลีใต้: 20,993
# ฮัสลัคอิมคินท์ซิชทาล
ฮัสลัค หรือชื่อเต็มคือ ฮัสลัคอิมคินท์ซิชทาล  เป็นเมืองซึ่งตั้งอยู่ในหุบเขาคินท์ซิช ในพื้นที่ป่าดำ รัฐบาเดิน-เวือร์ทเทิมแบร์ค ประเทศเยอรมนี

ฮัสลัคเคยเป็นศูนย์กลางการค้าและเหมืองแร่ที่สำคัญในอดีต มีสถาปัตยกรรมอาคารครึ่งไม้ที่ได้รับการอนุรักษ์ไว้อย่างดี นักท่องเที่ยวสามารถเดินเล่นในย่านเมืองเก่าเพื่อชมบ้านเรือนเก่าแก่ ถนนที่ปูด้วยหิน และเยี่ยมชมพิพิธภัณฑ์เครื่องแต่งกายป่าดำ (Schwarzwälder Trachtenmuseum) ซึ่งจัดแสดงชุดประจำถิ่นและวัฒนธรรมของชาวป่าดำ นอกจากนี้ เมืองยังเป็นจุดเริ่มต้นของเส้นทางเดินป่าและจักรยานที่ทอดยาวผ่านภูมิประเทศอันเขียวขจีของป่าดำ
# ประเทศเนปาลในเอเชียนเกมส์ฤดูหนาว 2025
ประเทศเนปาล เข้าร่วมการแข่งขันเอเชียนเกมส์ฤดูหนาว 2025 ที่ ฮาร์บิน ประเทศจีน ระหว่างวันที่ 7 ถึง 14 กุมภาพันธ์ ค.ศ. 2025 การแข่งขันครั้งนี้มีนักกีฬาเนปาลทั้งหมด 4 คน ซึ่งเป็นนักสกีลงเขา (ชาย 2 คน และหญิง 2 คน) นักสกีลงเขา ซาพาล ราม เชรสธา และ แลกษมี ราย เป็นผู้ถือธงประจำประเทศเนปาลในพิธีเปิด

นักกีฬา
ตารางต่อไปนี้แสดงรายชื่อนักกีฬาเนปาลตามประเภทกีฬาและเพศ..

กีฬาชายหญิงรวมสกีลงเขา224รวม224

 กีฬาสกีลงเขา 

เนปาลส่งนักสกีลงเขาจำนวนสี่คน (สองคนจากแต่ละเพศ) เข้าร่วมการแข่งขันในครั้งนี้

นักกีฬาประเภทครั้งที่ 1ครั้งที่ 2รวมเวลาอันดับเวลาอันดับเวลาอันดับซาฟัล ราม เชรษฐาสลาลอมชาย1:00.813558.05281:58.8629โชวัง มิงยูร์ ทามังไม่เสร็จสิ้นการแข่งขันลักษมี รายสลาลอมหญิง1:38.91411:43.22353:22.1335เดโบรา ติมัลซินา1:34.46401:32.60343:07.0634
# มาเก๊าในเอเชียนเกมส์ฤดูหนาว 2025
มาเก๊า เข้าร่วมการแข่งขันเอเชียนเกมส์ฤดูหนาว 2025 ที่ฮาร์บิน ประเทศจีน ตั้งแต่วันที่ 7 ถึง 14 กุมภาพันธ์ ค.ศ. 2025 ทีมจากมาเก๊าประกอบด้วยนักกีฬาฮอกกี้น้ำแข็งชายจำนวน 21 คน นักกีฬา เลออง โชน กง และเจ้าหน้าที่ทีม เฉิง ฮิโอ ลาม เป็นผู้ถือธงในพิธีเปิดการแข่งขัน

 นักกีฬา 
ตารางด้านล่างนี้แสดงรายชื่อนักกีฬาของมาเก๊าตามกีฬาและเพศ

กีฬาชายหญิงรวมฮอกกี้น้ำแข็ง21021รวม21021

 ฮอกกี้น้ำแข็ง 

 ทีมชาย 

ทีมฮอกกี้น้ำแข็งชายจากมาเก๊าได้รับสิทธิ์เข้าร่วมการแข่งขันหลังจากได้รับคำเชิญหลังจากการประกาศครั้งแรกของทีมที่ผ่านเข้ารอบ 12 ทีมแรก ทีมมาเก๊าจบการแข่งขันในอันดับที่ 13 จาก 14 ทีม การชนะบาห์เรนเป็นชัยชนะแรกของมาเก๊านับตั้งแต่ปี 2019 และเป็นชัยชนะครั้งแรกในเหตุการณ์กีฬาระดับใหญ่

มาเก๊าได้รับการแทนที่โดยนักกีฬา 21 คนดังต่อไปนี้:

เฉิง เซา (G)
ชอน กา เมียว (D)
กวน เฉินเทา (F)
โฮ โฮ่ว (G)
ฮอง อาร์กัส (F)
หู จ้าวติ้ง (D)
เลออง เว็ง เฮย์ (F)
กง ชอง มาน (D)
กู ฮิโอ ทง (D)
เลา ชีชง (F)
เลา ชอน โฮ (D)
เหล่ย ปัก (F)
เลออง ชอน กง (D)
เลียง ม่านหลง (G)
หลี่ ชอน เฮย์ (F)
หลิน จื้อ หาง (F)
ชิโนดะ คัตซุโยชิ (F)
ซู เอ็ดดิสัน (F)
อุน คินไฟ (F)
หว่อง กิ๊ตเช็ง (D)
เยือง โฮ ยิน (F)

คำอธิบาย: G = ผู้รักษาประตู, D = กองหลัง, F = กองหน้า
# ประเทศกัมพูชาในเอเชียนเกมส์ฤดูหนาว 2025
ประเทศกัมพูชา เข้าร่วมแข่งขันเอเชียนเกมส์ฤดูหนาว 2025 ที่ ฮาร์บิน ประเทศจีน ระหว่างวันที่ 7 ถึง 14 กุมภาพันธ์ ค.ศ. 2025 กัมพูชาเป็นประเทศในเขตร้อนที่เปิดตัวในเอเชียนเกมส์ฤดูหนาวครั้งนี้เป็นครั้งแรก นักกีฬาสโนว์บอร์ด พานาสิท พิเสย์ เป็นผู้ถือธงในพิธีเปิด

 นักกีฬา 
ตารางต่อไปนี้แสดงรายชื่อนักกีฬากัมพูชาที่เข้าร่วมแข่งขันในแต่ละประเภทกีฬาและเพศ

กีฬาชายหญิงรวมสโนว์บอร์ด404รวม404

 สโนว์บอร์ด 

กัมพูชาส่งนักกีฬาสโนว์บอร์ดชาย 4 คนเข้าร่วมการแข่งขัน นักกีฬาทั้ง 4 คนฝึกซ้อมที่ประเทศเกาหลีใต้เพียงสองสัปดาห์ก่อนการแข่งขัน

ชาย
นักกีฬารายการรอบคัดเลือกรอบชิงชนะเลิศครั้งที่ 1ครั้งที่ 2ดีที่สุดอันดับครั้งที่ 1ครั้งที่ 2ครั้งที่ 3ดีที่สุดอันดับชานต์โสวันรัตนัค ดวงสโลปสไตล์1.252.002.0014ไม่ผ่านเข้ารอบเมงชวง พิน1.752.502.5013ไม่ผ่านเข้ารอบปันหาสิทธิ์ พิไซ5.507.757.7511ไม่ผ่านเข้ารอบบุญฮัก รีDNFDNFDNF ไม่ผ่านเข้ารอบ